
PATVIRTINTA

Jaunimo reikalų departamento

prie Socialinės apsaugos ir darbo ministerijos

2011 m. kovo 21 d. direktoriaus 

įsakymu Nr. 2V-39-(1.4)

JAUNIMO VERSLUMO UGDYMO IR SKATINIMO PROJEKTŲ FINANSAVIMO 2011 METAIS KONKURSO NUOSTATAI


I. BENDROSIOS NUOSTATOS

1. Jaunimo verslumo ugdymo ir skatinimo projektų finansavimo 2011 metais konkurso (toliau – Konkursas) nuostatai (toliau – Nuostatai) reglamentuoja Konkurso organizavimo, projektų finansavimo, kontrolės ir atsiskaitymo už gautų lėšų panaudojimo tvarką.
2. Jaunimo reikalų departamentas prie Socialinės apsaugos ir darbo ministerijos (toliau – Departamentas) vadovaudamasis Lietuvos Respublikos socialinės apsaugos ir darbo ministro 2011 m. vasario 8 d. įsakymu Nr. A1-70 „Dėl pavedimo Jaunimo reikalų departamentui prie Socialinės apsaugos ir darbo ministerijos“ 1.1.3. punktu „įgyvendinti Nacionalinės jaunimo verslumo ugdymo ir skatinimo 2008 – 2012 metų programos priemones“, 1.4.1. punktu „organizuoti verslo tyrimų ir mokymo, dalijimosi gerąja patirtimi projektų rengimą“ ir 1.5.1. punktu „organizuoti konkursus jaunimo ir su jaunimu dirbančių organizacijų programoms ir projektams atrinkti“, organizuoja Konkursą.
3. Konkurso tikslas – finansuoti projektus, skatinančius jaunimo užimtumą (ypač vasaros metu), kuriuo ugdomi tiek praktiniai įgūdžiai savo jėgomis kurti produktus arba paslaugas, tiek gebėjimai juos realizuoti rinkoje.
4. Projektų finansavimui konkurso būdu planuojama skirti 45 tūkst. litų. Didžiausia vienam projektui galima skirti suma – 7,5 tūkst. litų.
5. Nuostatuose vartojamos sąvokos:
5.1.  paraiška – Departamento direktoriaus įsakymu patvirtintas dokumentas, pateikiamas siekiant gauti paramą projekto įgyvendinimui (1 priedas);
5.2.  projektas – tikslinė jaunų žmonių grupės, jaunimo ar su jaunimu dirbančios organizacijos veikla, kuri yra apibrėžta pasirengimo ir įgyvendinimo terminais, tikslais, finansavimo šaltiniais, vykdytojais ir įgyvendintojais;
5.3.  projekto dalyviai – asmenys, kuriems yra skirtas projektas ir kurie jame dalyvauja (pvz.: renginių dalyviai, paslaugų gavėjai ir pan.);
5.4.  projekto partneris – juridinis asmuo, su kuriuo projekto teikėjas yra sudaręs bendradarbiavimo sutartį vykdyti projektą;
5.5.  projekto teikėjas – organizacija, teikianti konkursui paraišką;
5.6.  projekto vykdytojai – asmenys, tiesiogiai ir nuolat prisidedantys prie projekto įgyvendinimo, konkrečiai atsakingi už projekto ir (ar) tam tikrų jo dalių įgyvendinimą. Projekto vykdytojai nėra asmenys, laikinai prisidedantys prie projekto įgyvendinimo savo žiniomis, įgūdžiais ir veikla (pvz.: lektoriai, meno kolektyvai ir pan.). Projekto vykdytojai nėra asmenys, prisidedantys prie projekto įgyvendinimo finansine ir (ar) ūkine veikla (pvz., rėmėjai);
5.7. jaunimo verslumas - jauno žmogaus požiūris, įgūdžiai ir žinios, kurie leidžia atpažinti galimybę kurti pridėtinę vertę (tiek socialinę, tiek ekonominę), ir veiksmai, skirti šiai galimybei panaudoti;
5.8. jaunas žmogus – asmuo nuo 14 iki 29 metų;
5.9. jaunimo organizacija – įstatymų ir kitų teisės aktų nustatyta tvarka įregistruota asociacija: 

5.9.1. kurioje ne mažiau kaip 2/3 narių yra jauni žmonės ir (ar)

5.9.2. į kurią įeina ne mažiau kaip 2/3 asociacijų, kurių kiekvienos ne mažiau kaip 2/3 narių yra jauni žmonės;

5.10. su jaunimu dirbanti organizacija – viešasis juridinis asmuo, kurio vienas iš tikslų – į jaunimą orientuota ir jaunimo poreikius tenkinanti veikla.
6. Kitos šiuose nuostatuose vartojamos sąvokos atitinka Lietuvos Respublikos jaunimo politikos pagrindų įstatyme (Žin., 2003, Nr. 119-5406; 2005, Nr. 144-5238) ir kituose teisės aktuose apibrėžtas sąvokas.
II. REIKALAVIMAI PROJEKTŲ TURINIUI 

7. Konkursui teikiamo projekto turinys turi atitikti visus šiuos kriterijus:
7.1. projekto dalyviai turi būti mokomi per praktines veiklas įgyti gebėjimus savo jėgomis sukurti produktą/-us arba paslaugą/-as bei jį/-juos realizuoti rinkoje;

7.2. veiklos turi būti planuojamos taip, kad būtų užtikrintas ilgalaikis užimtumas;
7.3. projekto įgyvendinimo pabaigoje (planuojama rugsėjo – spalio mėn.)  bus vykdomas Departamento inicijuojamas renginys, kurio metu projektą įgyvendinusios organizacijos įsipareigoja pristatyti projekto įgyvendinimo metu pagamintą produkciją, paslaugas.
8. Vykdant konkursui teikiamus projektus, teorinio mokymo seminarų, sporto varžybų, kultūros ir meno, politinių ir religinių renginių, taip pat, akademinėms ir profesinėms žinioms ar patirčiai įgyti skirtų renginių organizavimas, juridinio asmens internetinio puslapio, kuriame bus skelbiama informacija apie juridinį asmenį, sukūrimas, atnaujinimas gali būti tik priemonė projekto tikslams pasiekti, tačiau ne pagrindinis projekto tikslas, uždavinys ir rezultatas.

9. Konkursui negali būti teikiamos paraiškos finansuoti projektams, kurie:  

9.1. kelia grėsmę žmonių sveikatai, garbei ir orumui, viešajai tvarkai;

9.2. bet kokiomis formomis, metodais ir būdais išreiškia nepagarbą Lietuvos valstybės tautiniams ir religiniams jausmams ar simboliams;

9.3. bet kokiomis formomis, metodais ir būdais išreiškia smurto, prievartos, neapykantos ir psichotropinių medžiagų populiarinimą;

9.4. bet kokiomis kitomis formomis, metodais ir būdais pažeidžia Lietuvos Respublikos Konstituciją, įstatymus ir kitus teisės aktus.

III. REIKALAVIMAI PROJEKTŲ TEIKĖJAMS, PROJEKTŲ VYKDYTOJAMS IR DALYVIAMS  

10. Projektų teikėjai gali būti:

10.1. jaunimo organizacijos, registruotos Asociacijų (Žin., 2004, Nr. 25-745) įstatymo nustatyta tvarka;

10.2. su jaunimu dirbančios organizacijos, registruotos Asociacijų (Žin., 2004, Nr. 25-745), Viešųjų įstaigų (Žin., 1996, Nr. 68-1633; 2004, Nr. 25-752), Religinių bendruomenių ir bendrijų (Žin., 1995, Nr. 89-1985) ar Labdaros ir paramos fondų įstatymų (Žin., 1996, Nr. 32-787; 2004, Nr. 7-128) nustatyta tvarka.
11. Ne mažiau kaip 2/3 projekto dalyvių turi būti jauni žmonės.

IV. PARAIŠKŲ TEIKIMAS KONKURSUI

12. Konkursui negali būti teikiama paraiška finansuoti projektui, kuris yra arba buvo finansuotas kituose Departamento skelbtuose projektų ar programų finansavimo konkursuose.
13. Konkursui teikiamas projektas turi būti aprašomas užpildant Jaunimo verslumo ugdymo ir skatinimo projektų finansavimo 2011 metais konkurso paraiškos formą (1 priedas). Būtina pateikti keturis išspausdintus ir projekto teikėjo antspaudu patvirtintus projekto paraiškos egzempliorius (1 originalą ir 3 kopijas), pasirašytus projekto teikėjo vadovo, projekto vadovo ir vadovo paskirto asmens, atsakingo už finansinę veiklą, su priedais. Taip pat organizacija turi pateikti elektroninę paraiškos versiją (atsiųsti el. paštu ligita.poskaite@jrd.lt).
14. Organizacija, pirmą kartą Departamentui teikianti paraišką arba pakeitusi žemiau išvardintus dokumentus per pastaruosius metus, papildomai turi pateikti šiuos projekto teikėjo antspaudu ir vadovo parašu patvirtintus dokumentus: 
14.1. projekto teikėjo registracijos Lietuvos Respublikoje pažymėjimo kopiją;

14.2. projekto teikėjo įstatų kopiją.

15. Organizacija, ne pirmą kartą teikianti paraišką, privalo pateikti projekto teikėjo įstatų ir registracijos pažymėjimo kopijas tik tuo atveju, jei jie keitėsi per pastaruosius metus.

16. Projekto teikėjai papildomai prie kiekvieno paraiškos egzemplioriaus turi pateikti šiuos projekto teikėjo antspaudu ir vadovo parašu patvirtintus paraiškos priedus:

16.1. bendradarbiavimo sutarties (jei yra) kopiją;

16.2. dokumentus, įrodančius projekto papildomą finansavimą (jei yra papildomas finansavimas);

16.3.  projekto vadovo gyvenimo aprašymą;
16.4. laisvos formos pažymą, kad nėra Nuostatų 17 punkte nurodytų aplinkybių.

17. Potencialūs pareiškėjai negali teikti paraiškų ir jiems negali būti skiriamos lėšos, jei:

17.1. pareiškėjas yra likviduojamas;

17.2. pareiškėjas yra neįvykdęs mokesčių ar socialinio draudimo įmokų mokėjimo įsipareigojimų pagal Lietuvos Respublikos teisės aktus;

17.3. pareiškėjas paraiškoje arba jos prieduose pateikė klaidinančią arba melagingą informaciją;

17.4. pareiškėjas bandė gauti konfidencialią informaciją arba daryti įtaką projektų vertinimo komisijos nariams;

17.5. pareiškėjas neturi pakankamai žmogiškųjų išteklių ir tinkamų administracinių gebėjimų;

17.6. asmuo, turintis teisę veikti pareiškėjo vardu, turi neišnykusį ar nepanaikintą teistumą už profesinės veiklos pažeidimus;

17.7. pareiškėjas yra gavęs Departamento paramą ir neatsiskaitęs už jos panaudojimą sutartyje nustatyta tvarka arba gautas lėšas naudojęs ne pagal tikslinę paskirtį.

18. Departamentas, patikrinęs paraišką ir visus jos priedus, gali pareikalauti projekto teikėjo pateikti papildomų dokumentų, patvirtinančių arba patikslinančių paraiškoje pateiktą informaciją.

19. Kiekvienas paraiškos ir jos priedų egzempliorius turi būti tvarkingas, išspausdintas, susegtas, puslapiai sunumeruoti.

20. Visi tinkamai paruoštos paraiškos egzemplioriai turi būti sudėti į vieną voką. Ant voko turi būti aiškiai užrašyta „PARAIŠKA Jaunimo verslumo ugdymo ir skatinimo projektų finansavimo 2011 metais konkursui“. 

21.  Paraiškos turi būti pateiktos adresu: Jaunimo reikalų departamentas prie Socialinės apsaugos ir darbo ministerijos, Sodų g. 15, LT-01313, Vilnius, iki 2011 m. balandžio 18 d. 16.00 val. arba gautos registruotu paštu su pašto žyma, rodančia, kad paraiškos išsiųstos iki 2011 m. balandžio 14 d. (imtinai).

22. Paraiškos, pateiktos po 2011 m. balandžio 18 d., ir vokai, gauti registruotu paštu su pašto žyma, rodančia, kad paraiškos išsiųstos po 2011 m. balandžio 14 d., nebus priimamos ir nebus registruojamos.
23. Jei projekto teikėjas nėra pateikęs metinių ataskaitų už ankstesniais metais Departamento finansuotus  projektus, paraiška yra nepriimama.
V. PROJEKTŲ VERTINIMAS

24. Galutinį sprendimą dėl lėšų skyrimo priima Departamento direktorius, remdamasis vertinimo komisijos siūlymu ir kita susijusia informacija.
25. Vertinimo komisijos darbą reglamentuoja vertinimo komisijos nuostatai, patvirtinti Departamento direktoriaus įsakymu.
26. Vertinant projektus bus atsižvelgiama į šiuos prioritetus:
26.1. ar projektu, bendradarbiaujant su partneriais (jaunimo darbo centrais, verslo informacijos centrais arba verslo inkubatoriais, Lietuvos kredito unijomis bei kitais partneriais ), bus bandoma spręsti jaunų bedarbių problemas;
26.2. ar projektas bus įgyvendinamas vasaros metu;
26.3. ar projektas bus vykdomas probleminėse teritorijose: Akmenės rajono, Druskininkų, Ignalinos rajono, Jonavos rajono, Joniškio rajono, Jurbarko rajono, Kelmės rajono, Lazdijų rajono, Mažeikių rajono, Pasvalio rajono, Rokiškio rajono, Skuodo rajono, Šalčininkų rajono, Švenčionių rajono savivaldybėse (remiantis Lietuvos Respublikos Vyriausybės 2007 m. sausio 31 d. nutarimu Nr. 112 „Dėl probleminių teritorijų“ (Žin., 2007, Nr. 15-555);
26.4. ar projektas yra tęstinis/ar yra numatomas projekto tęstinumas (ar dalyviai skatinami tęsti veiklą pasibaigus projektui);
26.5. ar projektas skirtas bedarbiams ir jaunimui, neturintiems specialybės arba norintiems persikvalifikuoti, atlikti praktiką;

26.6. ar projekto metu projekto dalyviams bus suteikiama profesinių žinių, žinių apie ekonominį ir socialinį verslumą;

26.7. ar projektas skirtas jaunimo inovatyvių idėjų realizavimui.
27. Jei projekto teikėjas ar paraiška neatitinka nuostatuose išvardytų reikalavimų, paraiška yra nevertinama.
28. Departamento direktoriui priėmus galutinį sprendimą, konkurso rezultatai skelbiami Departamento interneto svetainėje www.jrd.lt. 
VI. PROJEKTŲ FINANSAVIMAS, VYKDYMAS IR KONTROLĖ

29. Projekto teikėjas, kuriam yra skirtas finansavimas, ne vėliau kaip per 30 kalendorinių dienų nuo sprendimo dėl lėšų skyrimo priėmimo dienos pasirašo finansavimo sutartį su Socialinių paslaugų priežiūros departamentu prie Socialinės apsaugos ir darbo ministerijos.
30. Projektai finansuojami iš valstybės biudžeto lėšų pagal patvirtintą projektų išlaidų sąmatą. 

31. Lėšos gali būti naudojamos nuo finansavimo sutarties pasirašymo dienos iki 2010 m. lapkričio 1 d.

VII. BAIGIAMOSIOS NUOSTATOS
32. Projekto teikėjui, kuriam yra skirtas finansavimas, nepasirašius finansavimo sutarties per 30 kalendorinių dienų nuo sprendimo dėl lėšų skyrimo priėmimo dienos, Departamento direktoriaus įsakymas dėl lėšų skyrimo šiam projekto teikėjui nustoja galios.
33. Jei projekto teikėjui buvo skirtas dalinis finansavimas, t.y. Departamento skirta suma yra mažesnė, negu projekto teikėjas prašė paraiškoje, projekto teikėjas, pasirašydamas finansavimo sutartį su Departamentu, turi teisę keisti savo projekto veiklos apimčių įsipareigojimus, bet neturi teisės keisti paraiškoje aprašytos veiklos turinio ir tikslų.
34. Projektams skiriamų lėšų sumos dydis gali būti koreguojamas atsižvelgiant į valstybės biudžeto vykdymą.
_______________________

Jaunimo verslumo ugdymo ir skatinimo projektų finansavimo 2011 metais konkurso nuostatų 

1 priedas

JAUNIMO VERSLUMO UGDYMO IR SKATINIMO PROJEKTŲ FINANSAVIMO 2011 METAIS KONKURSO PARAIŠKA

2011 m.                                  d.  
__________________
(miestas)

I. INFORMACIJA APIE PROJEKTO TEIKĖJĄ:

	1. Projekto teikėjo pavadinimas:
	2. Projekto teikėjo teisinis statusas

	
	


	3. Projekto teikėjo duomenys:

	Juridinio asmens kodas:
	

	Būstinės adresas:
	

	Miestas, rajonas ir pašto indeksas:
	

	Telefonas (su tarpmiestiniu kodu):
	

	Faksas (su tarpmiestiniu kodu):
	

	Elektroninis paštas:
	

	Interneto puslapis:
	

	Projekto įgyvendinimo vietos adresas (jei projektas įgyvendinamas keliose vietose, nurodykite visus adresus):
	

	Banko duomenys (pavadinimas, kodas, atsiskaitomosios sutarties numeris):
	


	4. Prašoma suma:
	Lt

	Bendra projekto suma:
	

	Iš jų:

	Iš Jaunimo reikalų departamento prie Socialinės apsaugos ir darbo ministerijos (toliau – JRD) prašoma suma:
	

	Kiti projekto finansavimo šaltiniai (nurodyti, ar planuojama gauti, ar gauta):

	
	


II. INFORMACIJA APIE PROJEKTĄ:

	5. Projekto pavadinimas:

	


	6. Projekto vykdytojai:
	7. Projekto dalyviai:

	Bendras projekto vykdytojų skaičius:
	
	Bendras projekto dalyvių skaičius:
	

	Projekto vykdytojų nuo 14 iki 29 m. skaičius:
	
	Projekto dalyvių nuo 14 iki 29 m. skaičius:
	

	Projekto vadovo vardas, pavardė: 
	

	Telefonas:
	

	Faksas:
	

	El. paštas:
	


	8. Projekto tikslas (jis turi būti aiškus ir konkretus, sprendžiantis specifinę problemą ir pasiekiamas):

	


	9. Projekto aprašymas:

	


	10. Veiklų planas:

	Eil. Nr.
	Veiklos 
	Planuojami rezultatai
	Birželis
	Liepa
	Rugpjūtis
	Rugsėjis
	Spalis           

	1.
	
	
	
	
	
	
	

	2.
	
	
	
	
	
	
	

	3.
	
	
	
	
	
	
	


	11. Projekto įgyvendinimo trukmė: nuo ______/___/____ iki _______/___/___


	12. Ar turite projekto partnerių? (pažymėkite tinkamą atsakymą X)
	Taip
	
	Ne
	

	(Žemiau pateiktą lentelę pildyti, jei atsakymas „taip“)

	Eil.Nr.
	Organizacijos ar institucijos pavadinimas
	Būstinės adresas, kontaktai
	Bendradarbiavimo statusas  (bendradarbiavimo sutartis, planuojama susisiekti ir pan.)
	Glaustai apibrėžkite organizacijos ar institucijos vaidmenį projekte

	1.
	
	
	
	

	2.
	
	
	
	


	13. Savivaldybės, kurių gyventojams skiriamas projektas:

	Savivaldybės:


	14. Kaip ir kada numatoma pristatyti projektą visuomenei, bendruomenei?

	


	15. Ar bus užtikrintas projekto tęstinumas? Aprašykite, kaip.

	


III. PROJEKTO IŠLAIDOS:

	16. Pateikite išsamią informaciją apie projekto išlaidas:

	Nr.
	Išlaidų paskirtis
	Išlaidų paaiškinimas
	Prašoma suma

	1.
	Apmokėjimas už darbą (ne daugiau kaip 40% bendros prašomos sumos)
	
	

	2.
	Patalpų arba įrangos nuoma
	
	

	3.
	Mažaverčių priemonių ir reikmenų (kanceliarinės prekės, ūkinės paskirties prekės ir pan.) įsigijimas
	
	

	4.
	Kitos išlaidos (pvz., transporto išlaidos)
	
	

	IŠ VISO:
	


IV. KITA INFORMACIJA:

	17. Papildoma informacija apie projektą:

	


	18. Su paraiška teikiami dokumentai

	Eil. Nr.
	Dokumento pavadinimas
	Lapų skaičius

	1. 
	Organizacijos registracijos pažymėjimo kopija su tikrumo žyma (jei paraiška teikiama pirmą  kartą ar keitėsi per pastaruosius metus) 
	

	2. 
	Organizacijos įstatų kopija su tikrumo žyma (jei paraiška teikiama pirmą  kartą ar keitėsi per pastaruosius metus)
	

	3. 
	Projekto vadovo gyvenimo aprašymas 
	

	4. 
	Patvirtintos kopijos dokumentų, įrodančių programos papildomą finansavimą (jei yra papildomas finansavimas)
	

	5. 
	Patvirtintos bendradarbiavimo sutarčių kopijos (jei yra bendradarbiavimo sutartys)
	

	6. 
	Teikėjo deklaracija (užpildytas Konkurso nuostatų 2 priedas)
	

	7. 
	Kiti dokumentai (išvardinti)
	


Dokumentų kopijų (nuorašų ar įrašų) įforminimo tvarką reglamentuoja Lietuvos archyvų departamento prie Lietuvos Respublikos Vyriausybės generalinio direktoriaus 2006 m. gegužės 25 d. įsakymu Nr. V-58 patvirtintų „Dokumentų rengimo taisyklių“ (Žin., 2006, Nr. 60-2169) 53, 54, 55 punktai, kurie išdėstyti taip:
„53. Tikrumo žyma rašoma, kai reikia patvirtinti įstaigos sudaryto ar jos gauto dokumento kopijos, nuorašo ar išrašo tikrumą. Tikrumo žyma rašoma dokumento pabaigoje esančiame laisvame plote.

54. Tikrumo žymą sudaro žodžiai „Kopija tikra“ („Nuorašas (Išrašas) tikras“), dokumento kopijos, nuorašo ar išrašo tikrumą tvirtinančio įstaigos vadovo ar kito tokius įgaliojimus turinčio asmens pareigų pavadinimas, parašas, vardas (vardo raidė) ir pavardė, data, antspaudas [...]

55. Jei dokumentas susideda iš kelių lapų, kiekvieno lapo apatinėje dalyje esančiame laisvame plote nurodoma: „Kopija tikra“ („Nuorašas (Išrašas) tikras“) ir pasirašoma, paskutiniame lape tikrumo žyma rašoma pagal šių Taisyklių 54 punkte nustatytus reikalavimus.“

Prašome atidžiai užpildyti visus paraiškos laukus. Privaloma pateikti keturis išspausdintus ir projekto teikėjo antspaudu patvirtintus projekto paraiškos egzempliorius (1 originalą ir 3 kopijas), pasirašytus projekto teikėjo vadovo, projekto vadovo ir vadovo paskirto asmens, atsakingo už finansinę veiklą, su priedais. Paraiška kartu su priedais turi būti susegta, tvarkinga, puslapiai sunumeruoti. 
Patvirtinu, kad paraiškoje pateikta informacija yra tiksli ir teisinga.
Projekto teikėjo vadovas 
______________________

____________________

A.V.
          (Vardas, Pavardė)

               (Parašas)
Projekto vadovas
______________________

____________________










          (Vardas, Pavardė)

               (Parašas)
Projekto finansininkas
______________________

____________________



  






          (Vardas, Pavardė)

               (Parašas)
________________

Jaunimo verslumo ugdymo ir skatinimo projektų finansavimo 2011 metais konkurso nuostatų 

2 priedas

__________________________________________
 (Organizacijos pavadinimas)
Jaunimo reikalų departamentui 

prie Socialinės apsaugos ir darbo ministerijos
TEIKĖJO DEKLARACIJA
_____________ Nr.______
 (Data)

_____________

(Sudarymo vieta)

	1. Aš, ______________________________________________________________ ,

	(Organizacijos vadovo ar jo įgalioto asmens pareigų pavadinimas, vardas ir pavardė)

	tvirtinu, kad mano vadovaujamas (-a) (atstovaujamas (-a))_____________________________ ,

	                                                                                (Organizacijos pavadinimas)

	dalyvaujantis (-i) Jaunimo reikalų departamento prie Socialinės apsaugos ir darbo ministerijos organizuojamame Jaunimo verslumo ugdymo ir skatinimo projektų finansavimo 2011 metais konkurse,

	


nėra likviduojamas, neįvykdęs mokesčių ar socialinio draudimo įmokų mokėjimo įsipareigojimų pagal Lietuvos Respublikos teisės aktus, paraiškoje ir jos prieduose nepateikė klaidinančios arba melagingos informacijos, nebandė gauti konfidencialios informacijos ir nedarė įtakos projektų vertinimo komisijos nariams, turi pakankamai žmogiškųjų išteklių ir tinkamus administracinius gebėjimus, asmenys, turintys teisę veikti pareiškėjo vardu, bei asmuo, atsakingas už organizacijos finansinę veiklą, neturi neišnykusio ar nepanaikinto teistumo už profesinės veiklos pažeidimus, o už gautos iš Departamento paramos panaudojimą paraiškos teikėjas yra atsiskaitęs sutartyje nustatyta tvarka bei gautas lėšas naudojo pagal tikslinę paskirtį.
2. Man žinoma, kad, jeigu mano pateikta deklaracija yra melaginga, pateikta paraiška bus atmesta.
	
	
	
	
	
	

	(Deklaraciją sudariusio asmens pareigų pavadinimas)
	A.V.
	(Parašas)
	
	(Vardas ir pavardė) 

